Korejski sporazum o primirju
Korejski sporazum o primirju (engleski: Korean Armistice Agreement; korejski: 한국휴전협정) je primirje kojim su završeni konflikti u Korejskom ratu. Sporazum su potpisali američki general-potpukovnik William Kelly Harrison, Jr., kao predstavnik Komande Ujedinjenih naroda, te sjevernokorejski general Nam Il, kao predstavnik Korejske narodne armije i kineske Narodne volonterske armije. Sporazum je potpisan 27. srpnja 1953. godine u P'anmunjŏmu, a s ciljem "osiguranja potpunog prestanka neprijateljstva i svih djelovanja oružanih snaga u Koreji dok se ne postigne konačni mirovni sporazum". No, unatoč proteku vremena, "konačni mirovni sporazum" nikada nije sklopljen. 

Sporazum o primirju je i formalno podijelio Korejski poluotok na sjeverni i južni dio, a granica dvaju zemalja postala je, paradoksalno, visokomilitarizirana demilitarizirana zona. Uz to, dogovoren je i prekid vatre, pitanje reparacija, a riješen je i problem ratnih zarobljenika. Demilitarizirana zona presijeca 38. paralelu, koja je bila predratna granica dvaju Koreja.

Korejski rat
Mirovni sporazumi
1953